BÖRS: USAs peata olek - Äripäev
Peale eilset megarallit iseloomustas tänast päeva äärmine kõikumine. Nafta rallis 8%.
Dow rallis 400 punkti päeva põhjadest viimastel tundidel, kuid andis suurema osa tõusust viimase kümne minutiga käest. Dow Jones -0,82%. S P 500 -1,11%, Nasdaqi +0,47%.
Meie aja järgi 20:15 alandas USA föderaalreserv intresse 50 baaspunkti. Uus intressimäär on 1%. Turud reageerisid uudisele esimese reaktsioonina negatiivselt, kuid mõningast peataolekut hakkas turg jälle kosuma. 100% tõenäosusega ootasid turuosalised vähemalt poole protsendilist intressikärbet. Goldman Sachs arvas, et isegi 75 baaspunkti on võimalik. Nii madal intressimäär oli viimati 2004. aastal.
"Kui majandus halveneb veelgi, avab see uksed veel üheks kärpeks detsembris," kommenteeris Bloombergile Wachovia juhtiv majandusanalüütik.
Föderaalreservi esimees Ben S. Bernanke on viimase 13 kuu jooksul välja lasknud kuus laenuprogrammi kogusummas 700 miljardit dollarit, et turgutada majandust. Veel 13 kuud tagasi olid intressid 5,25 protsendi juures.
Täna hommikul üllatas USA makrostatistika septembri kestvuskaupade 0,8 protsendilise tõusuga. Kasvu vedas lennutööstus.
Lisaks avaldasid täna majandustulemused Kraft Foods (KFT) ning Procter Gamble (PG), mõlemad teatasid tugevatest kasumitest. Kraft päeva lõpuks -1,97%, P G -3,54%. Majandustulemused on täna avaldanud ka Garmin (GRMN), Moodys (MCO), Noble Energy (NBL) - kõik on ületanud analüütikute ootusi. Peale turu sulgemist avaldavad tulemused Aetna (AET), Corning (GLW), Kellogg (K) ning Comcast (CMCSA).
Homme teatatakse USA kolmanda kvartali SKP number. Analüütikud ootavad langust -0,5%. Sellest parem tulemus võib anda edasise tõuke tõusuks börsidel, negatiivsem number näitab veelgi suurenenud majanduslanguse ohtu.
Sel nädalal avaldati ka statistika, mille järgi on USA kinnisvaraturg kukkunud aastaga 16,6%. "Majandus on kohutavas seisus," kommenteeris Stephen Stanley RBS Greenwich Capitalist Bloombergile. "Tarbija kulutused kuivavad neljadas kvartalis kõvasti kokku ka bensiinihindade languse taustal."
New Yorki ülikooli professor Nouriel Roubini, kes ennustas kriisi ette 2006. aastal arvab, et S P 500 indeks kukub veel 30% järgneva paari aasta jooksul ning föderaalreserv alandab intresse selle aja jooksul peaaegu nullini.
S P 500 kompaniid on kolmandas kvartalis Bloombergi andmetel teatanud keskmiselt 18ne protsendilisest kukkumisest. S P 500 aktsiaindeks on sel aastal kukkunud aga 35%.
Kuld tõusis täna 1,58% makstes 754 dollarit.
Üks euro maksab hetkel 1.295 dollarit.
Aasias kaubeldi möödunud ööl erinevates meeleoludes. Jaapani Nikkei +7,74%. Hongkongi Hang Seng +0,84%. Hiina SSC Composite -2,94%.
Täna näitasid turud Euroopas peale Saksamaa väga tugevat tõusu. Londoni FTSE 100 +8,05%. Saksamaa DAX -0,31%. Prantsusmaa CAC 40 +9,26%. Soome OMX +5,91%. Rootsi OMX +5,69%. Venemaa samuti tugevalt tõusnud, Micex +8,8%, RTS +10,62%.
Nafta rallis täna NYMEXil tervelt 8,68% makstes 68,15 dollarit barreli.
BÖRS: läänes muutlikud tuuled
URL: http://www.aripaev.ee/uudised/2008/10/29/BORS_USAs_peata_olek